A ciudat de Teruel, fundada en l'anyo 1170 por o rei Alifonso II d'Aragón, contó dica a suya expulsión de 1492, con una important comunidat chodiga, estando a quinta alchama chodiga d'o Reino d'Aragón si se para cuenta en os impuestos que obteneba a Corona. Plegó a tener una población de 350 u 400 vecins, quala vida chiraba arredol d'a sinoga, encara que tamién contó con quantos oratorios privaus financiaus por familias ricas como os Naharí y os Abenmale, asinas como de una carnicería.